Ansambel za poroko je lahko vključen v vašo poroko na več načinov. Ansambel lahko najamete samo za glasbeni nastop vendar se največkrat splača, da vam služijo tudi za animacijo svatov s povezovanjem programa, vodenjem iger, pripravo skečev, za prvi ples, itd. Povezovanje programa lahko nudijo v različnih jezikih kot so slovenski, hrvaški, angleški, nemški, italijanski in drugi glede na dogovor s stranko.
Poročni ansambel je pripravljen tudi s svojim ozvočenjem in osvetljavo odra in plesišča, če se tako dogovorite. Tako se lahko vi posvetite svojemu poročnemu dnevu in vam ni treba skrbeti še za ozvočevalca, osvetljevalca, voditelja ali animatorja gostov.